Audun Molde

Audun Molde (født 1966) er en norsk musikkviter og sakprosaforfatter.Audun Molde; forfatterkatalogen.no Han arbeider som dosent i musikkvitenskap ved Institutt for musikk på Høyskolen Kristiania hvor han underviser ved studieprogrammene i populærmusikk, låtskriving og musikkproduksjon. Audun Molde ; Westerdals.no Han var fram til 2021 fagansvarlig for populærmusikk-studiet ved Høyskolen Kristiania og ved tidligere Westerdals Oslo ACT, og har vært sentral i utviklingen av emner, studietilbud og undervisning innen fagområdet. Han var studieprogramleder og drivkraft bak etableringen av Norges første bachelorstudium i utøvende populærmusikk ved tidligere Nordisk Institutt for Scene og Studio (NISS), i dag en del av Høyskolen Kristiania. Han var fra 2008 til 2023 også tilknyttet BI som førstelektor II ved studieprogrammet Creative Industries Management Audun Molde ; bi.no med ansvar for musikkbransjen som fagområde, og hadde fra 2002 til 2021 årlige undervisningsoppdrag på Norges musikkhøgskole. Siden slutten av 1990-tallet har han utviklet studietilbud og undervisningsressurser, skrevet faglitteratur med stor utbredelse i Norge, bidratt til utredninger og forskningsrapporter, forelest og vært sensor ved flere universiteter og høyskoler, og siden cirka 2010 har han vært aktiv i offentligheten og media som fagekspert innen musikk, musikkbransjen og de kreative næringene. Han har også bakgrunn og erfaring som musiker (bassist), som komponist, arrangør og kordirigent. 

Som musikkviter har han populærmusikkens historie, musikkbransjestudier og musikalsk analyse som viktigste områder for undervisning, forskning og formidling. Hans første bok WOW! Populærmusikkens historie ble utgitt i 1996, sammen med medforfatter Yngve Blokhus, og han har skrevet tre ulike bøker om dette temaet. POP. En historie  (Cappelen Damm, 2018) utforsker populærmusikkens og musikkbransjens historie gjennom 200 år, fra den industrielle revolusjon til i dag. Grunntesen i boka er forståelsen av popmusikk som både kunstform, tradisjon og produkt. Boka utforsker det komplekse, kulturelle fenomenet popmusikk som en dynamisk og kontinuerlig forhandling mellom kunst, marked, teknologi og tradisjon. 

Audun Molde var i 2019 prosjektmedarbeider og medforfatter av Hva nå – Digitaliseringens innvirkning på norsk musikkbransje. Dette var en utredning om økonomien i musikkfeltet av BI Centre for Creative Industries / Menon Economics, på oppdrag fra Kulturdepartementet . I 2020 var han prosjektmedarbeider og medforfatter av Krise og kreativitet i musikkbransjen – koronapandemien 2020. Rapport av BI Centre for Creative Industries på oppdrag fra Musikkindustriens Næringsråd . I 2024 - 2025 var han del av et forskerteam i Menon Economics som utredet pengestrømmer i musikkfeltet på oppdrag fra det regjeringsoppnevnte Musikkutvalget, som del av kunnskapsgrunnlaget for en NOU om musikklivet . 

Audun Molde ble i 2018 kåret til "Årets formidler" på Høyskolen Kristiania. I 2024 ble han tildelt status som Merittert underviser ved Høyskolen Kristiania, en anerkjennelse for fremragende undervisning. Han fikk i 2025 akademisk opprykk fra førstelektor til dosent i musikkvitenskap. 

Han er en mye brukt ekspertkilde og mediekommentator i aktuelle saker om musikk, musikkbransjen og de kreative næringene .

Audun Molde er født i Bergen, oppvokst i Gulen og bosatt i Bærum.Audun Molde; LinkedIn

 Utdanning 
Audun Molde er utdannet Cand.Philol med musikkvitenskap hovedfag, historie og pedagogikk fra Universitetet i Oslo, Entreprenørskap i undervisning og ledelse fra Norges musikkhøgskole, og Kulturformidling og ledelse fra Høgskolen i Telemark.

 Bibliografi 
 Pengestrømmer og verdikjeder i musikkfeltet. Aktører, tjenester, betalinger og utviklingstrekk. Menon Economics (2025, medforfatter) Oppdrag fra Kultur- og likestillingsdepartementet / Musikkutvalget
 «Den linja der er vaska ut»: Konvergens mellom låtskriving og produksjon i popmusikk, kapittel i Når musikken tek form – vitenskapelig antologi (Fagbokforlaget 2024) Forskningsprosjekt, Kulturrådet
 «Den där gränsen har suddats ut»: Konvergens mellan låtskrivning och produktion inom popmusik, kapittel i Musik – musikproduktion – musikbransch: Tretton samtida berättelser – vitenskapelig antologi (Högskolan Dalarna / MIRAC 2024)
 Akkordboka for låtskrivere og musikere – lærebok, ny utgave (Vigmostad & Bjørge / Norsk Musikkforlag 2023)
 Den digitaliserte musikkbransjen, kapittel i Kreativ næring: Lokale, digitale og økonomiske perspektiver – vitenskapelig antologi (Universitetsforlaget 2021)
 Krise og kreativitet i musikkbransjen – koronapandemien 2020. BI Centre for Creative Industries (2020, medforfatter) Oppdrag fra Musikkindustriens Næringsråd
 Hva nå – Digitaliseringens innvirkning på norsk musikkbransje. BI Centre for Creative Industries / Menon Economics (2019, medforfatter) Oppdrag fra Kultur- og likestillingsdepartementet
 POP. En historie – sakprosa (Cappelen Damm 2018, lydbok på Storytel 2019)
 Analyse av pop og rock, kapittel i Metodebok for kreative fag (Universitetsforlaget 2017)
 Akkordboka. Akkordprogresjoner for musikere og låtskrivere – lærebok (Noteservice 2013)
 Digitalt kulturkonsum: En norsk studie. Forskningsrapport 2/2012, Handelshøyskolen BI (2012, medforfatter)
 Pop og rock, kapittel i Allmen musikkundervisning – perspektiver på praksis – vitenskapelig antologi (Gyldendal 2010)
 Oversikt over jazzens og populærmusikkens historie, kapittel i Musikkhistorie – lærebok (Universitetsforlaget 2004, medforfatter)
 WOW! Populærmusikkens historie – sakprosa, ny utgave (Universitetsforlaget 2004, medforfatter)
 111 plater vi elsker – sakprosa (Dinamo Forlag 2003; medforfatter)
 Ekko 1 – lærebok (Gyldendal 2000; fagredaktør)
 Ekko 2 – lærebok (Gyldendal 2000; medforfatter og fagredaktør)
 WOW! Populærmusikkens historie – sakprosa (Universitetsforlaget 1996, medforfatter)

 Referanser 

Kategori:Norske sakprosaforfattere
Kategori:Norske lærebokforfattere
Kategori:Norske musikkpedagoger
Kategori:Personer tilknyttet Høyskolen Kristiania